**Dagsorden bestyrelsesmøde 29. maj 2019, referat:**

1. **Grillafslutningen hos Jens den 11. juni**

*Alle som kan møder hos Jens om eftermiddagen for at hjælpe. Sven tager spil og ure med til lynskak.*

1. **Generalforsamling tirsdag den 13. august**

*Udkast til indbydelse godkendt, alle som er på valg er villige til genvalg. Sven udsender indkaldelsen før sommerferien.*

1. **Køb og opsætning af pokalskab i Prismen**

*Erik og Sven undersøger muligheder og priser. Aftaler ophængning med Prismen*

1. **Kalender for 2. halvår i 2019**

*Kalenderen er nu på hjemmesiden.*

*Juniortræning på Christianshavns torv den 20. august, Sven spørger om Marie vil/kan spille simultan. Søger penge til honorar ved Københavns kommune.*

*Sven laver udkast til indbydelse til Amagermesterskabet og GoAudit Open (8.-10. november), som lægges på DSU turneringssystem hurtigst muligt.*

*Tirsdag den 26. november og 3. december er afsat til undervisning, Sven spørger Marie, om hun kan/vil undervise de voksne medlemmer.*

*Tirsdag den 12. november inviteres Nørrebro Skakklub til samvær og hurtigskak i Prismen. Jens eller Sven spørger om vi må servere vin, ost el.lign.*

*Som noget nyt vil vi forsøge med torsdagsskak for voksne fra kl. 19 – 22 i Pavillonen ved Prismen. Medlemmer kan tilmelde sig til via facebook eller sms. Torsdagen bruges til medlemsaktiviteter uden turnering, f.eks. analyse, undervisning, hyggeskak o.lign.*

1. **Hjemmesiden og Facebook**

*I øjeblikket er det Michael og evt. Christian som holder hjemmesiden og facebook opdateret. Send gerne tekst og billeder til Michael og partier, der skal lægges på til Christian*.

1. **Juniorskak**

*Der er i øjeblikket indmeldt 39 juniorer, ikke alle er tilmeldt DSU. Trænere er Niklas, Erik, Peter og Sven. Der er mange begyndere og let øvede, så de bedste juniorer er holdt op med at komme om tirsdagen. For at få dem tilbage, vil vi forsøge at lave en særlig gruppe for de bedste, og træne med dem udenfor kultursalen. Niklas og evt. Kim Michael vil undervise denne gruppe.*

*Torsdagstræningen med Marie i Pavillonen fortsætter uændret. Juniorer fra andre klubber kan tilbydes at deltage som B-medlemmer.*

*Der afholdes trænermøde i august, Sven sender forslag til datoer ud.*

1. **Klubbens økonomi**

*Jens Gade fortalte at klubbens økonomi er god bl.a. takket være sponsorindtægt og indtægter fra undervisning på skolerne. Klubkassen kan yde tilskud til medlemmer, som har økonomiske eller andre problemer.*

*Kontingent for juniorer og seniorer foreslås uændret, også betalingen for torsdagstræning på 150 kr. pr. kvartal, samt for ekstra voksentræning på kr. 50 pr. gang.*

1. **Eventuelt**

*Der blev drøftet nye turneringsformer, f.eks. at afvikle en 7-runders turnering med 4 partier på en weekend og de efterfølgende på 3 tirsdage. Ligeledes kan der indbydes til en hurtigturnering på en weekend f.eks. i juni eller evt. 2-3 tirsdage. Muligheden for nye turneringsformer tages op på generalforsamlingen og det efterfølgende bestyrelsesmøde.*